74. ΝΟΜΟΘΕΤ. ΔΙΑΤΑΓΜΑ υπ’ αριθ. 3442 της 12/12 Νοεμ. 1955 Περί τροποποιήσεως διατάξεών τινων περί τελών χαρτοσήμου. Άρθρον μόνον.-Εν περιπτώσει μετατροπής από της ισχύος του Νόμ. 3323/1955 «περί φορολογίας του εισοδήματος» μέχρι τέλους Δεκ. 1955 αφανούς εταιρίας εις ομόρρυθμον ή ετερόρρυθμον εταιρίαν, η συνεπεία της τοιαύτης μετατροπής αναδοχή των εκ δανειακών συμβάσεων απορρεουσών υποχρεώσεών της υπό της νέας εταιρίας απαλλάσσεται των τελών χαρτοσήμου. Η κατά τ’ ανωτέρω απαλλαγή παρέχεται εφ’ όσον η σύστασις και λειτουργία της αφανούς εταιρίας αποδεικνύεται, είτε δια συμβολαιογραφικού εγγράφου, είτε εκ φορολογικών στοιχείων. 